Te gnot tra sabide ai 12 e domenie ai 13 di Jugn nus à lassât Raff BB Lazzara, poete furlan, babelic e visionari, ironic, libertari e scalembri.
Al è stât un dai protagoniscj dal rinovament de culture furlane dai ultins trente agns – tes sôs espressions leterariis e musicâls – dentri dal grup di Usmis e de tribù poetiche dai Trastolons, poetis cence leç par une lenghe caraibiche e duncje libare e di liberazion.
Nus à lassât in maniere improvise e masse adore.
La sô muart e rive propit in chest moment, là che in gjenerâl nus somee di viodi che il Friûl al è daûr a pierdi cussience di se e salacor cun chê, e propit par chel, al è daûr a pierdi ancje une part di umanitât.
Lu ricuardìn achì cun cualchi toc di musiche e di poesie.
Cence vê «pôre da lis striis», cu la cussience che «par fortune che a son i mats», cul displasê di no podê dî che «no è vero nuio».
In non di un Friûl «cence parons e cence cunfins», furlan, babelic, caraibic, libar e uman.
fur_Latn fur_Latn fur_Latn fur_Latn fur_Latn fur_Latn fur_Latn